
PËR DISA SHTESA NË VENDIMIN NR. 467, DATË 18.7.2007 TË KËSHILLIT TË MINISTRAVE “PËR PËRCAKTIMIN E KRITEREVE DHE PROCEDURAVE PËR KUALIFIKIMIN, SHKENCOR E PEDAGOGJIK, TË PERSONELIT AKADEMIK”, TË NDRYSHUAR

Në mbështetje të nenit 100 të Kushtetutës dhe të nenit 47 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Në vendimin nr.467, datë 18.7.2007 të Këshillit  të  Ministrave, të ndryshuar, bëhen këto shtesa:   
a) Në fund të pikës 2.2.1 “Kriteret për dhënien e titullit “Prof. Asoc.””, shtohet paragrafi i mëposhtëm: 
 “Për personelin akademik të Akademisë së Arteve, krijues apo interpretues aktivë (kompozitorë, instrumentistë, këngëtarë, dirigjentë, aktorë, regjisorë, krijues të arteve pamore, skenografë, koreografë, balerinë), për marrjen e titullit “Prof. Asoc.”, kriteri për gradën shkencore “Doktor”, përmendur në këtë pikë, nuk përbën detyrim.”. 
b) Në fund të pikës 2.3.1 “Kriteret për dhënien e titullit “Profesor””, shtohet paragrafi i mëposhtëm: 
 “Për personelin akademik të Akademisë së Arteve, krijues apo interpretues aktivë (kompozitorë, instrumentistë, këngëtarë, dirigjentë aktorë, regjisorë, krijues të arteve pamore, skenografë, koreografë, balerinë), për marrjen e titullit “Prof.”, kriteri për gradën shkencore “Doktor”, përmendur në këtë pikë, nuk përbën detyrim.”.
2. Ngarkohen Ministria  e Arsimit  dhe  Shkencës dhe Akademia e Arteve, për zbatimin e këtij vendimi.
     Ky vendim hyn në fuqi pas botimit në Fletoren Zyrtare.

